google/wiki40b huggingface dataset:
धूलि फुफ्फुसार्ति

विभिन्न रूप

रोग के निम्नलिखित रूप माने जाते हैं :
1. ऐंथ्राकॉसिस (Anthracosis) - यह कोयले की धूल से उत्पन्न होता है। इसको कोयले की खानों में काम करनेवालों की थाइसिस भी कहा जाता है।
2. साइडेरोसिस - इसको सिलिको-साइडेरोसिस (Silico-Siderosis) भी कहा जाता है। टीन, ताँबा, जस्ता और लोहे की खानों में तथा इस्पात के कारखानों में काम करनेवालों को इन धातुओं के कणों के श्वास के साथ बराबर जाते रहने से यह होता है।
3. सिलिकोसिस (Silicosis) - यह भयंकर रोग धूल में सूक्ष्म कणों के अत्यधिक मात्रा में रहने से उत्पन्न होता है। स्फटिक के कारखानों में काम करनेवालों में यह रोग अधिक होता है। ऐल्यूमिना, कार्बन, जिप्सम तथा हैमाटाइट के कण यदि धूल में सिलिका के साथ मिले रहते हैं, तो प्रतिक्रिया में अनिष्टकर प्रभाव कम होते हैं।
4. बिसिनोसिस (Byssinosis) - यह रूई और नमदे के कारखानों में काम करनेवालों को होता है।
5. ऐस्बेसटोसिस (Asbestosis) - यह रोग ऐस्बेस्टस की सामग्री बनानेवालों में होता है।
6. बागासोसिस (Bagassosis) - यह रोग चीनी के कारखानों में खोई (bagasse) की धूल के कणों के फुफ्फुसों में प्रवेश से होता है। खोई में छह प्रतिशत सिलिका होता है।
किम्बरली

किम्बरली का बड़ा गड्ढा

१८६६ में किम्बरली के समीप नदी के किनारे एक हीरा पाया गया, और फिर कुछ समय बाद यहाँ के एक कोल्सबर्ग कोप्ये (Colesberg Kopje) नामक टीले पर कई हीरे मिले। यह ख़बर तेज़ी से फैली और हज़ारों लोग अपना भाग्य आज़माने कुदालों और फावड़ों के साथ टीले पर टूट पड़े। हीरे निकलते रहे और देखते-ही-देखते पहले तो टीला ध्वस्त हो गया और फिर वहाँ एक गड्ढा बनने लगा। यह गड्ढा औपचारिक रूप से 'किम्बरली खान' (Kimberley Mine) और अनौपचारिक रूप से 'बड़ा गड्ढा' (Big Hole) कहलाने लगा। १८७१ से १९१४ तक यहाँ से २,७२२ किलोग्राम हीरे निकाले जा चुके थे। गड्ढा लगभग २४० मीटर गहरा बन चुका था लेकिन उसमें मलबा भरने से २१५ मीटर हो गया। समय के साथ इसमें ४० मीटर (१३० फ़ुट) पानी भर जाने से अब पानी के ऊपर यह १७५ मीटर दिखता है। यह बिना मशीनों के खोदा गया विश्व का पहला या दूसरा सबसे गहरा गड्ढा है।
२३७६ ईसा पूर्व

२३७६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २३७६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
योगराजोपनिषद्

अब योगियों को योगसिद्धि के लिए 'योगराज' का निरूपण किया जाता है l यह योग, मन्त्र, लय, राज तथा हठयोग---इस चार संख्या वाला है ll 1 ll तत्व के द्रष्टा योगियों ने इसे चार प्रकार का बताया है--आसन, प्राणसंरोध, ध्यान तथा समाधि ll 2 ll सब योगों में सम्मत इन चारों को समझना चाहिए पण्डितों को चाहिए कि वह व्रह्मा, विष्णु, तथा शिव के मन्त्र का जप करें ll 3 ll वत्सराज आदि के द्वारा मन्त्र योग सिद्ध किया गया तथा व्यास आदि ने लययोग को सिद्ध किया ll 4 ll अहात्मा जब नवों चक्रों में लय करके योगसद्धि प्राप्त करते हैं l पहला चक्र भग की आकृति वाला तीन बार आवृत (घेरा वाला) हुआ करता है जिसे कि ब्रहाचक्र कहते हैं ll 5 ll अपानस्थल में मूल—कन्द है, जिसे कि कामरूप कहा गया है, उसे ही वहिनकुण्ड तथा तत्व कुण्डलिनी कहा जाता है ll 6 ll मुक्ति के लिए उस ज्योति-स्वरूप जीवरूप का ध्यान करना चाहिए l दूसरा चक्र स्वाधिष्ठान होता है जो कि बीच में बतलाया जाता है ll 7 ll पश्चिमाभिमुख एक लिंग है जो कि प्रवाल के अन्दर अंकुर के समान चमकदार है l सो उद्रीयोग पीठों में उसका ध्यान कर संसार का आकर्षण करना चाहिए (अपने में खींचना चाहिए) ll 8 ll तीसरा नाभि चक्र है जिसमें कि संसार स्थिर है l पंचावृत (पांच घेरे वाली) बिजुली के समान तेजस्विनी मध्य शक्ति का चिंतन करना चाहिए ll 8 ll ज्ञानी पुरूष उसके ध्यान कर लेने पर सभी सिद्धियाँ प्राप्त कर लेता है l चौथा चक्र ह्रदय में समझना चाहिए जिसका मुंह नीचे की ओर है ll 10 ll प्रकाश स्वरूप हंस (ब्रह्मा) का उसके बीच में बड़े यत्न से ध्यान करना चाहिए l उसको ध्यान करने वाले मनुष्य के वश में सारा संसार हो जाता है इसमें सन्देह नहीं ll 11 ll पाँचवाँ कष्ट-चक्र है जिसके वाँये इडा, दाहिने पिंगला तथा मध्य में सुषुम्ना स्थित है ll 12 ll उसमें परम पवित्र ज्योति का ध्यान करने पर सभी सिद्धियाँ प्राप्त हो जाती हैं l छठा चक्र तालुका चक्र है जो कि घण्टिका स्थान कहा जाता है ll 13 ll जो दसवें द्वार का मार्ग है उसे राज दन्त कहा गया है l वहाँ शुन्य में मनोलय करके मनुष्य निश्चय ही मुक्त हो जाता है ll 14 ll सतवां चक्र भूचक्र है जिसे बिन्दुस्थान कहा गया है l भौहों के बीच गोलाकार ज्योति का ध्यान करके योगी मुक्त हो जाता है ll15 ll आठवाँ चक्र ब्रह्मारन्ध्र है जो कि परम्मोक्ष का सूचक है l उस धूम्र वर्ण का सूतिका समूह का ध्यान कर योगी मोक्ष को प्राप्त करता है ll 16 ll उसे जालन्धर समझना चाहिये जो कि नीला है एवं मोक्ष का देने वाला है l नौवां चक्र व्योम है जो सोलह दल वाला है ll 17 ll उसके मध्य में संविद करना चाहिए, उसमें परा शक्ति स्थित है l उस पीठगिरि में पूर्ण शक्ति का ध्यान कर योगी बन्धन मुक्त हो जाया करता हैं ll 18 ll इन नौ चक्रों में क्रमशःएक-एक का ध्यान करने वाले मुनि के हाथ में प्रतिदिन मुक्ति से युक्त सभी सिद्धियाँ आ जाया करती है ll 19 ll ज्ञान-चक्षु से जो भी मध्य में ही दण्ड को देखते हैं जो कि कदम्ब के गुच्छा के समान गोल है, वे सब ब्रह्मालोक पहुँच जाते हैं ll 20 ll ऊर्ध्वशक्ति के निपात से तथा अधःशक्ति को सिकोड़ने से एवं बीच की शक्ति को जगा देने से परम सुख प्राप्त हुआ करता है, यह निश्चित बात है ll 21 ll ll योग राजोपनिषद्समाप्त ll
श्वेत पटल

नेत्र के सबसे ऊपरी परत को दृढ़ पटल कहते हैं। जो श्वेत रंग का होता है। इसलिए इसे श्वेत पटल भी कहते हैं।
कार्निया ➡ दृढ़ पटल के अगले भाग को कॉर्निया कहते हैं। जो पारदर्शी झिल्ली का बना होता है। जिससे प्रकाश नेत्र के अंदर आसानी से प्रवेश कर जाता है। इसलिए इस भाग को मानव नेत्र का खिड़की भी कहते हैं। जो काला और भुरा रंग का होता है।
आइरिस ➡कॉर्निया के आंतरिक हिस्से को आइरिश कहते हैं। जो प्रकाश को नियंत्रित करता है। यह कम प्रकाश में फैलता है तथा अधिक प्रकाश में सिकुड़ता है।
कोरायड ➡ दृढ़ पटल के आंतरिक हिस्से को कोरायड कहते हैं। जो भूरे रंग का होता है। यह नेत्र के अंदर प्रकाश के अपवर्तन को रोकता है।
बड़ी इलायची

अभिलक्षण

इसके सुखाए गई फलियाँ मसाले के रूप में छोटी इलायची की ही तरह इस्तेमाल किए जाते हैं, लेकिन जहाँ छोटी इलायची का इस्तेमाल मीठे पकवानों में भी किया जाता है, वहीं बड़ी इलायची आमतौर पर अपनी ख़ुशबू और स्वाद के कारण नमकीन व्यंजनों में ही इस्तेमाल की जाती है। खुली आग में सुखाने के परम्परागत तरीक़े की वजह से इसमें अनूठा धूंये का स्वाद आता है।

व्यंजनों में इस्तेमाल

जिनको इस मसाले का ज्ञान नहीं है उनके द्वारा बड़ी इलायची को कभी-कभी त्रुटीपूर्वक छोटी इलायची का सस्ता विकल्प समझ लिया जाता है।

भारत और पाकिस्तान में

भारत और पाकिस्तान में इसका पुलाव इत्यादि बनाने में काफ़ी इस्तेमाल किया जाता है। मुग़लई व्यंजनों में भी इसका प्रचुर मात्रा में इस्तेमाल होता है। गरम मसाले में भी यह एक अहम सामग्री है। पारंपरिक मसालेदार चाय के मसाले में भी इसे इस्तेमाल किया जाता है।

चीन में

चीन में, ख़ासकर उसके मध्य-पश्चिमी सिचुआन प्रान्त में, दम देकर पकाई गईं जिन-जिन मीट पकवानों में इसकी फलियाँ इस्तेमाल में लाई जाती हैं।

वियतनाम में

वियतनाम में इसकी फलियों को थाओ क़ा कहा जाता है और वहाँ नूडल सूप बनाने की सामग्री में इनका इस्तेमाल होता है।

उत्पादन

बड़ी इलायची का विश्व में सबसे बड़ा उत्पादक नेपाल है और उसके बाद क्रमशः भारत और भूटान हैं।

दवा के रूप में

चीन में इसका इस्तेमाल उदर विकार तथा मलेरिया के उपचार में किया जाता है।
रवि पॉल

हवलदार रवि पॉल, 18 सितम्बर 2016 को जम्मू और कश्मीर के उडी सेक्टर में एलओसी के पास स्थित भारतीय सेना के स्थानीय मुख्यालय पर हुए एक आतंकी हमले में शहीद जवान है इस हमले में 18 जवान शहीद हो गए। सैन्य बलों की कार्रवाई में सभी चार आतंकी मारे गए। यह भारतीय सेना पर किया गया, लगभग 20 सालों में सबसे बड़ा हमला है। उरी हमले में सीमा पार बैठे आतंकियों का हाथ बताया गया है। इनकी योजना के तहत ही सेना के कैंप पर फिदायीन हमला किया गया। हमलावरों के द्वारा निहत्थे और सोते हुए जवानों पर ताबड़तोड़ फायरिंग की गयी ताकि ज्यादा से ज्यादा जवानों को मारा जा सके। अमेरिका ने उड़ी हमले को "आतंकवादी" हमला करार दिया।

जीवन परिचय

हवलदार रवि पॉल, गांव- सांबा, जिला-जम्मू, जम्मू-कश्मीर।
भारतीय सेना के लिए हवलदार रवि पॉल की 23 साल की सेवा ,उरी में संदिग्ध जैश आतंकवादियों से लड़ते हुए समाप्त हुई। उनकी पत्नी गीता रानी और उनके दो बेटों - वांश (10) और काका (7) हैं।

सैन्य जीवन

हवलदार रवि पॉल डोगरा रेजिमेंट के बहादुर सिपाही थे।

उड़ी आतंकी हमला

यह हमला 18 सितम्बर 2016 को सुबह साढ़े 5 बजे (आईएसटी) उरी सेक्टर के पास स्थित आर्मी हेडक्वार्टर पर हुआ।ये एक कायराना और निंदनीय आतंकी हमला था जिसमे पाकिस्तानी आतंकिओ ने सोते हुए जवानो पर हमला किया था।
लैटिस-बोल्ट्ज़मैन मैथड

लैटिस-बोल्ट्ज़मैन मैथड (एल.बी.एम) तरल सिमुलेशन के लिये कंप्यूटेश्नल तरल गतिकी का एक वर्ग होता है। नेवियर-स्टोल्स समीकरण हल करने के बजाय, डिस्क्रीट बोल्ट्ज़्मैन समीकरण को हल किया जाता है। इसके द्वारा न्यूटोनियन तरल का बहाव भटनागर-ग्रॉस-क्रुक ऑपरेटर समान कोलीज़न मॉडलों का सिमुलेशन करने हेतु किया जाता है।
मांडलगढ़

इतिहास

यह स्थान, भीलवाड़ा के दक्षिण-पूर्व के 54 किमी की दूरी पर स्थित है। यह उपविभाग, तहसील और पंचायत समिति समान नाम का है। यह स्थान ऐतिहासिक महत्व का है क्योंकि मुस्लिम इतिहासकारों के मुताबिक, मध्यकालीन समय के दौरान कई भयंकर लड़ाई का दृश्य था।
वीरविनोद के अनुसार मंडिया भील ने मांडलगढ किले का निर्माण कराया।
पंद्रहवीं शताब्दी के मध्य में मालवा के महमूद खिलजी द्वारा इसे दो बार लिया गया था, और बाद में यह मयवर के रानास और मुगल सम्राटों के लिए वैकल्पिक रूप से होता था। 1650 में या शाहजहां ने जगीर में किशनगढ़ के राजारूप सिंह को इसे आंशिक रूप से एक महल का निर्माण किया था, लेकिन राणा राज सिंह ने इसे 1660 में अपना लिया था। बीस साल बाद, औरंगजेब ने महल को कब्जा कर लिया और 1700 में इसे जुझार सिंह पिंसंगन के चीफ (अब अजमेर जिले में) जिसे वह 1706 में राणा अमर सिंह द्वारा बरामद किया गया था, और उसके बाद से उनके उत्तराधिकारियों के निर्बाध कब्जे में बने रहे।
1761 के बाद से महाराणा अरी सिंह द्वितीय के सलाहकार मेहता पृथ्वीराज के बेटे, शाहिल मेहता अग्र चन्द (बालवाट) भी 1765 में मांडलगढ़ किले के पहले कैलासेर के रूप में नियुक्त हुए थे। महाराज अरी सिंघ II (1761-73) द्वारा पट्टा ने हस्ताक्षर और दिए। मेवाड़ का कहना है - "मेरा आदेश भाई मेहता अगर चांद के पास है। मांडलगढ़ जिले में विद्रोही हो गए हैं, आप हमारे स्वयं के व्यक्ति होने के कारण, हम आपको वहां भेज रहे हैं। महाराणा के अच्छे के लिए अपना सर्वश्रेष्ठ प्रयास करें और अच्छे के लिए प्रयास करते समय, कुछ गलत भी अनदेखी की जा सकती है, जब तक कि श्री एकलिंगजी का वर्चस्व प्रबल होता है, तब तक आपके परिवार के साथ विवश हो जाते हैं, ज़िले तुम्हारा होगा.अपने आवास के लिए घर बनाएं और उन्हें रियायतें देकर लोगों और किसानों में रहने का प्रयास करें। हाथ "। मेहता अग्र चंद ने मरम्मत, पुनर्निर्माण और रक्षा के बाहरी दीवारों के पुनर्निर्माण और मौजूदा फाटकों की मरम्मत के माध्यम से किलेबंदी को मजबूत किया। मेहता अग्र चंद ने बाद में मेवाड़ को प्रधान (1767-69 और 1796- 99) के रूप में सेवा प्रदान की। 1 9 47 में भारत की आजादी तक लगातार बचववत मेहता के कंगाड़ी के तहत मांडलगढ़ किला बने रहे।
उत्तर-पश्चिम में एक किला है, जो कम पर्वत की दीवार और पहाड़ी के शिखर पर बैठे गढ़ के किनारे पर आधा मील की दूरी पर है, जिस पर वह खड़ा है। माना जाता है कि किला राजपूतों के बालनोट कबीले (सोलंकी की एक शाखा) के एक प्रमुख द्वारा निर्मित किया गया था। नाम से एक पुराने मंदिर जलेश्वर है (1619 v।) किले में मांडलगढ़ के निकट शिव को समर्पित एक मंदिर भी है, जहां एक छोटा गांव विठ्ठलपुरा है।

भूगोल

मांडलगड़ 25.2 डिग्री सेल्सियस 75.1 डिग्री ई में स्थित है [2] यहां इसकी औसत ऊंचाई 382 मीटर (1253 फीट) है।

जनसांख्यिकी

2001 की जनगणना के अनुसार, [3] मांडलगढ़ की आबादी 20,161 थी पुरुषों की आबादी का 51% और महिलाओं की संख्या 49% है। मांडलगढ़ में औसत साक्षरता दर 50% है, जो राष्ट्रीय औसत 59.5% से कम है: पुरुष साक्षरता 63% है और महिला साक्षरता 36% है। मांडलगढ़ में, जनसंख्या का 15% 6 साल से कम उम्र के हैं।
रामानुज

संक्षिप्त जीवनी

१०१७ ईसवी सन् में रामानुज का जन्म दक्षिण भारत के तमिल नाडु प्रान्त में हुआ था। बचपन में उन्होंने कांची जाकर अपने गुरू यादव प्रकाश से वेदों की शिक्षा ली। रामानुजाचार्य आलवार सन्त यमुनाचार्य के प्रधान शिष्य थे। गुरु की इच्छानुसार रामानुज से तीन विशेष काम करने का संकल्प कराया गया था - ब्रह्मसूत्र, विष्णु सहस्रनाम और दिव्य प्रबन्धम् की टीका लिखना। उन्होंने गृहस्थ आश्रम त्याग कर श्रीरंगम् के यतिराज नामक संन्यासी से सन्यास की दीक्षा ली।
मैसूर के श्रीरंगम् से चलकर रामानुज शालिग्राम नामक स्थान पर रहने लगे। रामानुज ने उस क्षेत्र में बारह वर्ष तक वैष्णव धर्म का प्रचार किया। उसके बाद तो उन्होंने वैष्णव धर्म के प्रचार के लिये पूरे भारतवर्ष का ही भ्रमण किया। ११३७ ईसवी सन् में १२० वर्ष की आयु पूर्ण कर वे ब्रह्मलीन हुए।
उन्होंने यूँ तो कई ग्रन्थों की रचना की किन्तु ब्रह्मसूत्र के भाष्य पर लिखे उनके दो मूल ग्रन्थ सर्वाधिक लोकप्रिय हुए - श्रीभाष्यम् एवं वेदान्त संग्रहम्।

विशिष्टाद्वैत दर्शन

रामानुजाचार्य के दर्शन में सत्ता या परमसत् के सम्बन्ध में तीन स्तर माने गये हैं - ब्रह्म अर्थात् ईश्वर, चित् अर्थात् आत्म तत्व और अचित् अर्थात् प्रकृति तत्व।
वस्तुतः ये चित् अर्थात् आत्म तत्त्व तथा अचित् अर्थात् प्रकृति तत्त्व ब्रह्म या ईश्वर से पृथक नहीं है बल्कि ये विशिष्ट रूप से ब्रह्म के ही दो स्वरूप हैं एवं ब्रह्म या ईश्वर पर ही आधारित हैं। वस्तुत: यही रामनुजाचार्य का विशिष्टाद्वैत का सिद्धान्त है।
जैसे शरीर एवं आत्मा पृथक नहीं हैं तथा आत्म के उद्देश्य की पूर्ति के लिये शरीर कार्य करता है उसी प्रकार ब्रह्म या ईश्वर से पृथक चित् एवं अचित् तत्त्व का कोई अस्तित्व नहीं हैं। वे ब्रह्म या ईश्वर का शरीर हैं तथा ब्रह्म या ईश्वर उनकी आत्मा सदृश्य हैं।

भक्ति से तात्पर्य

रामानुज के अनुसार भक्ति का अर्थ पूजा-पाठ या कीर्तन-भजन नहीं बल्कि ध्यान करना या ईश्वर की प्रार्थना करना है। सामाजिक परिप्रेक्ष्य से रामानुजाचार्य ने भक्ति को जाति एवं वर्ग से पृथक तथा सभी के लिये सम्भव माना है।
राम माधव

व्यक्तिगत जीवन

माधव २२ अगस्त १९६४ में आन्ध्र प्रदेश के अमलापुरम में पैदा हुए थे। वे इंजीनियरिंग के छात्र रहे हैं और उन्होंने आँध्रप्रदेश से इलेक्ट्रिकल इंजीनियरिंग में डिप्लोमा की डिग्री ली। उनके पास कर्नाटका के यूनिवर्सिटी ऑफ़ म्य्सोरे से राजनीती विज्ञानं में स्नातकोत्तर की डिग्री हैं।

राजनीतिक कैरियर

माधव राष्ट्रीय स्वयंसेवक संघ के साथ जुडाव बचपन से ही था। वे १९८१ में संघ के साथ पूरी तरह से जुड़ गेये |उन्हें संगठन में कई महत्वपूर्ण स्थानों पर रखा गया। .
वह भारतीय परगना के संपादक थे जो की परगना भारती के द्वारा अंग्रेजी में छपता था। वे कई सारी फिल्म सेंसर बोर्ड में निर्देशक के तौर पर भी रही और कई सारे स्कूलों के निर्देशक भी रहे। उन्होंने राष्ट्रीय स्वयंसेवक संघ के द्वारा चलायी जाने वाली पत्रिकाओं में २० सालो तक पत्रकार की तरह काम किया और १२ से अधिक किताबे भी लिखी |वे आरएसएस के द्वारा चलायी जाने इंडिया फाउंडेशन के भी निर्देशक हैं।  
उन्होंने २००३-२०१४ तक आरएसएस के राष्ट्रीय पर्वक्ता के तौर पर काम किया। २०१४ में माधव को बीजेपी में सामिल कर इसका राष्ट्रीय महासचिव बना दिया गया। .
पहाड़ी चित्रकला शैली

पहाड़ी चित्रकला एक प्रमुख भारतीय चित्रकला शैली हैं।

बसोहली शैली

.   विद्वानों के अनुसार जम्मू और कश्मीर प्रदेश में स्थित बसोहली पहाड़ी शैली को विकास का पालन कहा जाता है। सन् १९१६ में ए के स्वामी ने पहाड़ी शैली को दो अलग -अलग शैली के रूप में माना।(१)का्नगडा्न (२)बसोहली।
=== गुलेरी शैली

कांगड़ा शैली

संसारचन्द्र के शाशन कल में विकसित हुई
पहाड़ी पेंटिंग (शाब्दिक अर्थ पहाड़ी क्षेत्र की पेंटिंग) एक वृहत शब्द है जिसका उपयोग भारतीय चित्रकला के रूप में किया जाता है। यह अधिकतर लघु रूप में किया जाता है एवं इसका उद्भव उत्तर भारत के हिमालय के पहाड़ी राज्यों में 17 वीं -19 वीं सदी के दौरान हुआ। जिनमे प्रमुख थे बसोहिली, मानकोट, नूरपुर, चंबा, कांगड़ा, गुलर, मंडी और गढ़वाल।   इस कला में सिद्धहस्थ माने जाने वाले  नैनसुख थे जिनका जन्म 18 वीं शताब्दी के मध्य में हुआ था। इसके बाद उनकी दो पीढ़ियों ने इस कला को आगे बढाया।
होली खेलती हुई राधा १७८८ की पेंटिंग 
पहाड़ी शैली में चित्रित नल दमयंती की कथा जो महाभारत पर आधारित हैं

उत्पत्ति और क्षेत्र

द्वारका में कृष्ण के स्वर्ण महल की झलक पर सुदामा के द्वारा शीश झुकाना, 1775-17 90 की चित्रकारी 
पहाड़ी चित्रकला स्कूल का विकास 17 वीं से १९ वी सदी के दौरान जम्मू से अल्मोड़ा और गढ़वाल एवं उप-हिमालयी भारत एवं हिमाचल प्रदेश में हुआ। प्रत्येक शैली में एक दुसरे से भिन्नता दिखाई पड़ती हैं। जैसे बसोली चित्रकला जो जम्मू और कश्मीर में बसोली से उत्पन्न हुई हैं में बड़े गहरे रंगों का प्रयोग होता हैं एवं कांगड़ा पेंटिंग् नाजुक एवं गीतात्मक शैली के होते हैं। कांगड़ा शैली अन्य स्कूलों के विकास से पहले पहाड़ी चित्रकला शैली का पर्याय बन गया था। कांगड़ा चित्रकला की शैली राधा और कृष्ण की चित्रों के साथ अपने शिखर पर पहुंच गई, जो जयदेव की गीता गोविंद से प्रेरित थी। 
पहाड़ी चित्रकला का उद्भव मुगल चित्रकला से ही हुआ था। यदयपि इसे राजपूत राजाओं का भी सरंक्षण प्राप्त हुआ था जिन्होंने इस क्षेत्र के कई हिस्सों पर राज्य किया और इस तरह से भारतीय चित्रकला में एक नई मुहावरे को जन्म दिया।
चौबोला

चौबोला या चौबोल उत्तर भारत और पाकिस्तान की काव्य परम्परा में प्रयोग होने वाली चार पंक्तियों की एक छंद शैली है, जो अक्सर लोक-गीत में प्रयोग की जाती है।
महिंद्रा बोलेरो

महिन्द्रा बोलेरो (Mahindra Bolero) महिन्द्रा एण्ड महिन्द्रा द्वारा निर्मित गैर-सड़क वाहन है। कीमत: महिन्द्रा बोलेरो के विभिन्न इंधन ट्रिम के अनुसार अलग अलग कीमत है। डीजल से वाले वाहनों की कीमत 6,03,937 रुपये से 7,78,046 रुपये तक है।
पर्यावरणवाद

पर्यावरणवाद या परिस्थितिवाद (Environmentalism या Environmental rights) पर्यावरण संरक्षण तथा पर्यावरण के स्वास्थ्य के सुधार से सम्बन्धित विस्तृत दर्शन, विचारधारा तथा सामाजिक आन्दोलन है। पर्यावरणवाद, प्राकृतिक पर्यावरण की कानून द्वारा की रक्षा, सुधार तथा पुनर्स्थापन का पक्ष लेता है। पर्यावरण को बचाने के लिए राजस्थान और देश के अन्य राज्यो में रह् रहे बिश्नोई पंत के लोगों का अहम योगदान रहा है । जोधपुर के खेजड़ियाली गांव में 363 लोगों ने अपनी जान देकर पेड़ो की रक्षा की थी । ये सब अमृता देवी बिशनोई के नेतृत्व में हुआ । बिसनोई पंत के लोग विष्णु अवतार जाम्भोजी के शिष्य है
नेग्रिटो

नामोत्पत्ति

"नेग्रिटो" शब्द मूल रूप से स्पेनी भाषा से उत्पन्न हुआ है। इस भाषा में "नेग्रो" का अर्थ "काला" (रंग) है। साथ ही "-इतो" (पुल्लिंग) या "-इता" (स्त्रीलिंग) किसी भी चीज़ के नाम के बाद लगाने से उसका अर्थ "छोटा" कर देता है, मसलन "बोला" का अर्थ "गेंद" और "बोलिता" का अर्थ "कंचा या छोटा छर्रा" होता है। "नेग्रितो" का अर्थ "छोटे कद का कृष्ण-वर्णीय व्यक्ति" होता है।
आइनस्टाइन क्षेत्र समीकरण

आइनस्टाइन​ क्षेत्र समीकरण (Einstein field equations) भौतिकी में ऐल्बर्ट आइनस्टाइन​ के सामान्य सापेक्षता सिद्धांत में दस समीकरणों (इक्वेशनों) का एक समूह है जो पदार्थ और ऊर्जा द्वारा दिक्-काल (स्पेसटाइम) में पैदा की गई मरोड़ से होने वाले गुरुत्वाकर्षण के प्रभाव का वर्णन करता है। इसे आइनस्टाइन​ ने सन् १९१५ में आतानक विश्लेषण (टेन्सर अनैलिसिस) के रूप में छापा था। जिस तरह मैक्सवेल के समीकरण आवेश (चार्ज) और विद्युत धारा से उत्पन्न होने वाले विद्युतचुम्बकीय क्षेत्र की विवरण देते हैं उसी तरह आइनस्टाइन​ क्षेत्र समीकरण ऊर्जा, द्रव्यमान और चाल (गति) से दिक्-काल में उत्पन्न होने वाले बदलावों का बखान करते हैं।
धमतरी

इतिहास

1955 में इसकी जन संख्या 17,278 थी। तब यह रायपुर जिले के अन्तर्गत, मध्य प्रदेश राज्य में आता था। वर्ष 2000 में यह छत्तीसगढ़ में धमतरी तहसील का मुख्यालय बना।

=महाविद्यालय

भोपाल राव पॉलिटेक्निक महाविद्यालय धमतरी (छ.ग.)
दसविदानिया

बॉक्स ऑफिस

दसविदानिया अपने जीवनकाल समय में ₹18.7 मिलियन (US$2,73,020)  का संग्रह कर बड़े पैमाने पर सफल रही।

आलोचनात्मक स्वीकार्यता

फिल्म को आलोचकों से अनुकूल समीक्षा मिली। बॉलीवुड ट्रेड न्यूज़ नेटवर्क के मार्टिन डिसूज़ा ने फिल्म को 5 में से 4 सितारे दिए, और इसे "एक यादगार अनुभव, जो आपको अमीर बना देगा" बताया। इंडियाटाइम्स मूवीज़ के गौरव मालानी ने फिल्म को 3 सितारे दिए, कलाकारों, संवाद और पटकथा की प्रशंसा करते हुए सिफारिश की कि फिल्म "इस सप्ताहांत में करने के लिए आपकी 10 सबसे महत्वपूर्ण चीजों की सूची में शीर्ष पर होनी चाहिए।" फिल्म को इसकी पन लाइन द्वारा "सर्वश्रेष्ठ अलविदा फिल्म" के रूप में भी संदर्भित किया गया है।
जनगणना

किसी देश अथवा किसी भी क्षेत्र में लोगों के बारे में विधिवत रूप से सूचना प्राप्त करना एवं उसे रेकार्ड करना जनगणना (census) कहलाती है। यह एक निश्चित समान्तराल के बाद की जाती है और शासकीय आदेश के तहत की जाती है।
मुरली देवड़ा

श्री मुरली देवड़ा को भारत सरकार की पंद्रहवीं लोकसभा के पंद्रहवीं लोकसभा का मंत्रीमंडल|मंत्रीमंडल में पैट्रोलियम एवं प्राकृतिक गैस मंत्रालय, भारत सरकार| पैट्रोलियम एवं प्राकृतिक गैस मंत्रालय में मंत्री बनाया गया है। सीकर के हैं निवासी महाराष्ट्र से बने सांसद बेटा भी है सांसद बेटे के लिए छोड़ा मंत्रीपद
आरिफ़ ज़कारिया

आरिफ़ ज़कारिया हिन्दी फ़िल्मों के एक अभिनेता हैं।
राष्ट्रीयता

राष्ट्रीयता (Nationality) किसी व्यक्ति और किसी संप्रभु राज्य (अक्सर देश) के बीच के क़ानूनी सम्बन्ध को बोलते हैं। राष्ट्रीयता उस राज्य को उस व्यक्ति के ऊपर कुछ अधिकार देती है और बदले में उस व्यक्ति को राज्य सुरक्षा व अन्य सुविधाएँ लेने का अधिकार देता है। इन लिये व दिये जाने वाले अधिकारों की परिभाषा अलग-अलग राज्यों में भिन्न होती है। आम तौर पर परम्परा व अंतरराष्ट्रीय समझौते हर राज्य को यह तय करने का अधिकार देते हैं कि कौन व्यक्ति उस राज्य की राष्ट्रीयता रखता है और कौन नहीं। साधारणतया राष्ट्रीयता निर्धारित करने के नियम राष्ट्रीयता क़ानून (nationality law) में लिखे जाते हैं।

राष्ट्रीयता और नागरिकता में अंतर

नागरिकता किसी व्यक्ति को देश के भीतरी जीवन में भाग लेने व वहाँ रहने के अधिकार देती है। राष्ट्रीयता इस से अलग है और इसका महत्व केवल अंतर्राष्ट्रीय स्तर पर होता है और उस व्यक्ति को रक्षा व आने-जाने की पहचान देती है। आधुनिक काल में जिसके पास नागरिकता होती है उसके पास राष्ट्रीयता भी होती है, लेकिन यह आवश्यक नहीं है कि जिसके पास राष्ट्रीयता हो उसके पास नागरिकता भी हो। ऐसे व्यक्ति जिनके पास राष्ट्रीयता तो है लेकिन नागरिकता के पूर्ण अधिकार नहीं, उन्हें अक्सर "दूसरे दर्जे का नागरिक" (second-class citizen) कहा जाता है। उदाहरण के लिये ब्रिटेन के राष्ट्रीयता क़ानून में राष्ट्रीयता की छह श्रेणियाँ परिभाषित हैं और केवल सबसे उच्च श्रेणी के व्यक्तियों को ही "ब्रिटिश नागरिक" कहते हैं। अन्य पाँच दर्जों की ब्रिटिश राष्ट्रीयता रखने वालों को ब्रिटेन में बसने या काम करने का अधिकार नहीं है लेकिन उन्हें, अगर वे किसी अन्य देश में कठिनाई में हों, तो ब्रिटिश सरकार से सहायता मांगने का हक है।
बाल फोनडके

डॉ॰ गजानन फोनडके, जो कि अपने सुडोनिम बाल फोनडके के नाम से ज़्यादा मशहूर हैं, एक भारतीय वैज्ञानिक और विज्ञान कथा लेखक हैं। वह मराठी और अंग्रेज़ी में लिखते हैं।
भारतीय कृषि में महिलाएं

भारत में कृषि उर्वरता सिमित करती राष्ट्रीय परंपरा है। उत्तर में, सिंधु घाटी और ब्रह्मपुत्र क्षेत्र, गंगा नदी और सावन के मौसम के कारण महत्वपूर्ण कृषि क्षेत्र हैं। २०११ के विश्व बैंक के आंकड़ों के मुताबिक, भारत के सकल घरेलू उत्पाद का केवल १७.५% हिस्सा कृषि उत्पादन से आता है। फिर भी, कृषि देश के अधिकांश लोग जो ग्रामीण भारत में रहते हैं उनके जीवन निर्वाह का मुख्य साधन है।
भारत में कृषि पारिवारिक परंपरा, सामाजिक संबंधों और लैंगिक भूमिकाओं को परिभाषित करती है। कृषि क्षेत्र में महिला, चाहे पारंपरिक साधनों के माध्यम से हो या औद्योगिक, निर्वाह के लिए या एक कृषि मजदूर के रूप में, एक क्षणिक जनसांख्यिकीय समूह का प्रतिनिधित्व करती है। कृषि सीधे आर्थिक स्वतंत्रता, निर्णय लेने की क्षमता, एजेंसी और शिक्षा और स्वास्थ्य सेवाओं तक पहुंच जैसे मुद्दों से जुड़ी हुई है और इस तरीके से गरीबी और हाशिए पर रहने वाले और लैंगिक असमानता जैसे जटिल मुद्दे पैदा हुए हैं।

श्रम का लिंग विभाजन

भारत में, महिला कृषि मजदूर या कृषकों का विशिष्ट कार्य कम-कुशल काम, जैसे कि बुवाई, रोपाई, निराई और कटाई तक ही सीमित रहता है, जो अक्सर घरेलू जीवन और बच्चे के पालन-पोषण के लिए ज्यादा फिट रहता है। कई कृषक महिलाएं अवैतनिक श्रम के रूप में कृषि कार्य में भाग लेती हैं। संयुक्त राष्ट्र की मानव विकास रिपोर्ट के अनुसार केवल ३२.८% भारतीय महिलाएँ औपचारिक रूप से श्रम शक्ति में भाग लेती हैं। पुरुषों की तुलनात्मक संख्या ८१.१% है।

साक्षरता

लगभग ५२-७५% भारतीय कृषक महिलाएं निरक्षर है, शिक्षा एक बडा अवरोध है जो महिलाओं को अधिक कुशल श्रम क्षेत्रों में भाग लेने से रोकता है। वेतन की असमानता सभी कार्यो में है, जिसमें महिलाओं को पुरुषों की मजदूरी का ७०% जितना वेतन मिलता हैं। इसके अलावा, कई महिलाएं अवैतनिक श्रम के रूप में कृषि कार्य में भाग लेती हैं। रोजगार की गतिशीलता और शिक्षा की कमी भारत में अधिकांश महिलाओं को संवेदनशील बनाती है, जो कृषि बाजार की वृद्धि और स्थिरता पर आश्रित हैं।
संगीता बिन्द बलवंत

प्रारम्भिक जीवन

संगीता बलवंत जी छात्र जीवन से ही राजनीति से जुड़ी है,
तथा ये गाजीपुर पी जी कालेज की उपाध्यक्ष भी रह चुकीं हैं

और देखे

हाकिम लाल बिन्द
बृजकिशोर बिन्द
कृष्णगिरि जिला

विवरण

इसे पहले "अरियालुर" के नाम से जाना जाता था। क्षेत्र में बहुत से काले (यानि कृष्ण) रंग के ग्रेनाइट के टीले हैं, जिनके कारण से क्षेत्र का नाम कृष्णगिरि पड़ा। अंग्रेजी का शब्द मैंगो (यानि आम) तमिल भाषा से अवतरित है और कृष्णगिरि वो जगह है, जहां शायद दुनिया के सबसे स्वादिष्ट आम मिलते हैं। होसूर इस जिले का एक प्रमुख औद्योगिक केन्द्र है।
१३९२ ईसा पूर्व

१३९२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३९२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
दत्त-शुल्क समाचार घोटाला (भारत)

भारतीय प्रेस परिषद के अनुसार पेड न्यूज किसी उम्मीदवार के प्रचार के पक्ष में नगद या किसी मूल्य के बदले समाचार या लेख के प्रकाशन को संदर्भित करता है। इसे एक गंभीर चुनावी अपराध माना जाता है। जिसके अंतर्गत उम्मीदवारों द्वारा चुनावी व्यय सीमा का उल्लंघन किया जाता है। उल्लेखनीय है कि औपचारिक रूप से पेड न्यूज अभी तक चुनावी अपराध की श्रेणी में नहीं शामिल हैं।
प्रधानपट जल प्रपात

प्रधानपट जल प्रपात उड़ीसा मे स्थित एक जलप्रपात है।